หุ้นสหรัฐขยับขึ้นเล็กน้อย
ตลาดหุ้นสหรัฐขยับขึ้นเล็กน้อย หลังถูกฉุดโดยความตึงเครียดในคาบสมุทรเกาหลี
6 เม.ย. 2553

ตลาดหุ้นสหรัฐขยับขึ้นเล็กน้อย หลังถูกฉุดโดยความตึงเครียดในคาบสมุทรเกาหลี
ตลาดหุ้นสหรัฐฯปิดผสมผสาน เหตุนักลงทุนชั่งใจต่อการตัดสินใจเข้าช่วยวิกฤตหนี้สินกรีซของยูโรโซนและข่าวความเป็นไปได้ที่อาจเกิดความตึงเครียดรอบใหม่ในคาบสมุทรเกาหลี
ดัชนีหุ้นดาวโจนส์ เพิ่มขึ้น 9.15 จุด (0.08 เปอร์เซ็นต์) ปิดที่ 10,850.36 จุด แนสแดค ลดลง 2.28 จุด (0.10 เปอร์เซ็นต์) ปิดที่ 2,395.13 จุด เอสแอนด์พี ลดลง 0.86 จุด (0.07 เปอร์เซ็นต์) ปิดที่ 1,166.59 จุด
ตลาดปรับขึ้นในช่วงต้นของการซื้อขายตามหลังสหภาพยุโรปบรรลุข้อตกลงในการเข้าช่วยเหลือวิกฤตหนี้สินของกรีซ ทว่านักลงทุนหันมาเทขายทำกำไรในช่วงก่อนปิดตลาด หลังมีรายงานข่าวปรากฎออกมาว่าเรือรบเกาหลีใต้ซึ่งบรรทุกลูกเรือ 104 คน อัปปางใกล้น่านน้ำเกาหลีเหนือ หลังเกิดระเบิดอย่างไม่ทราบสาเหตุเมื่อวันศุกร์(26 มี.ค.)
รัฐบาลเกาหลีใต้เรียกประชุมฉุกเฉินหน่วยงานด้านความมั่นคงในทันที ทว่าต่อมาเจ้าหน้าที่กองทัพระบุว่าไม่พบเครื่องบ่งชี้ว่าเกาหลีเหนือมีส่วนพัวพันกับเหตุการณ์ที่เกิดขึ้น